ΔΕΛΤΙΟ ΤΥΠΟΥ

Tο 5ο Πανελλήνιο Συνέδριο Ιαματικής Ιατρικής με Διεθνή Συμμετοχή θα πραγματοποιηθεί από 11 Οκτώβριου ώρα 19:30 έως 13 Οκτωβρίου 2019 στο ξενοδοχείο «Γαλήνη» στα Καμένα Βούρλα.

Το Διεθνές Συνέδριο Ιαματικής Ιατρικής σε συνεργασία με το Ευρωπαϊκό Πανεπιστήμιο Κύπρου, συνδιοργανώνεται από τον Περιφερειάρχη Αττικής κ. Γ. Πατούλη, Πρόεδρο ΙΣΑ, ΕΛΙΤΟΥΡ, IHTC και ιδρυτικό μέλος της Ελληνικής Ακαδημίας Ιαματικής Ιατρικής, του οποίου η συνδρομή συμβάλλει καθοριστικά στην προβολή και στην καθιέρωση διεθνώς της Ιαματικής Ιατρικής με τη χάραξη εθνικής πολιτικής για την αναβίωση του πνεύματος του Ιπποκράτη αναδεικνύοντας την Ελλάδα ως θεραπευτικό και συγχρόνως εκπαιδευτικό κέντρο της Ιαματικής Ιατρικής αλλά και της Ιατρικής γενικότερα, τον Περιφερειάρχη Στερεάς Ελλάδας κ. Θ. Σπανό, το Δήμαρχο Καμμένων Βούρλων κ. Ι. Συκιώτη,  τον Πρόεδρο της Επιστημονικής Επιτροπής του Συνεδρίου, Καθηγητή Κ. Κουσκούκη και τον ΟΠΑΣΤΕ.

Η Ιαματική Ιατρική, με τη βοήθεια της επιστημονικής τεκμηρίωσης της θερμικής, μηχανικής, χημικής και ειδικότερα της βιολογικής και ανοσολογικής δράσης των ιαματικών φυσικών πόρων, αναδείχτηκε ως μία συμπληρωματική θεραπευτική μέθοδος στη θεραπευτική γκάμα της Κλασικής Ιατρικής.

Η Ιαματική Ιατρική ως συμπληρωματική θεραπεία βοηθά στη θεραπεία, αποκατάσταση και αποθεραπεία της σωματικής, ψυχικής και πνευματικής υγείας, αλλά και προληπτικά, αντιμετωπίζοντας την ασθένεια του γήρατος, με τη εφαρμογή προδιαγραφών μακροζωίας και ευζωίας.

Η παρούσα κατάσταση στην Ελλάδα, αποτυπώνεται με τις προσδοκίες ανάδειξης της χώρας μας ως παγκόσμιο healthresort – medispa για άτομα τρίτης ηλικίας, χρονίως πάσχοντες, αλλά και προληπτικά, υπό την ιατρική πάντα κάλυψη των έμπειρων και διεθνώς καταξιωμένων Ελλήνων Ιατρών για να σταματήσουμε το “braindrain” και να αναπτύξουμε το “braingain”, καθόσον θα αυξάνεται το ενδιαφέρον διεθνώς για την αναζήτηση αναβαθμισμένων ιατρικών υπηρεσιών θεραπείας, αποκατάστασης, αντιγήρανσης και ευεξίας στην Ελλάδα.